Poradenstvo o liekoch na silné bolesti hlavy pre užívateľov assubexu 15 mg
Dobrý večer,užívam assubex 15 mg,aký liek si môžem dať pri silnej bolesti hlavy? Ďakujem
Dobrý deň,
ďakujeme za Vašu otázku.
Pri súčasnom užívaní lieku Assubex je možné na liečbu bolesti užívať lieky s obsahom účinnej látky paracetamol (Panadol, Paralen). Pri silnejšej bolesti odporúčam užívanie lieku Valetol, ktorý obsahuje okrem paracetamolu aj propyfenazón (pôsobí proti bolesti, horúčke a zápalu) a kofeín (zosilňuje protibolestivé účinky obidvoch zložiek).
Prajem pekný zvyšok dňa.
S pozdravom
Mgr. Emma Halás Haluščíková